Delos — beg. 2nd c. BC
Region: Aegean Islands, incl. Crete (IG XI-[XIII]) — Delos (IG XI and ID) 

εδοξεν τηι βουληι και τωι δημωι προξενος ραδιος ειπεν επειδη χαρμαντιδας μικαλου μηλιος προξενος ων του τε ιερου και δηλιων την πασαν σπουδην και επιμελειαν ποιειται του τε ιερου και δηλιων δεδοχθαι τηι βουληι και τωι δημωι στεφανωσαι αυτον τοις απολλωνιοις δαφνης στεφανωι τωι ιερωι και αναγορευσαι τον ιεροκηρυκα εν τωι [θ]εατρωι οταν οι των παιδων χοροι αγωνιζωνται τοδε το κηρυγμα στεφανοι ο δημος ο δηλιων χαρμαντιδαν μικαλου μηλιον δαφνης στεφανωι αρετης ενεκεν και ευσεβειας της περι το ιερον και ευνοιας της εις τον δημον τον δηλιων δωριευς δω[ρ]ιεως επεψηφισεν.